CELEX: 62006CJ0043
Language: mt
Date: 2007-05-24 00:00:00
Title: Sentenza tal-Qorti tal-Ġustizzja (is-Sitt Awla) ta' l-24 ta' Mejju 2007. # il-Kummissjoni tal-Komunitajiet Ewropej vs ir-Repubblika Portugiża. # Nuqqas ta' Stat li jwettaq obbligu -Direttiva 85/384/KEE - Arkitetti - Rikonoxximent reċiproku ta' diplomi, ċertifikati u ta' titoli oħra ta' kwalifiki formali - Neċessità li jsir eżami tad-dħul fl-assoċjazzjoni professjonali ta' l-arkitetti. # Kawża C-43/06.

Sentenza tal-Qorti tal-Ġustizzja (Is-Sitt Awla) ta’ l-24 ta’ Mejju 2007 – Il-Kummissjoni vs Ir-Repubblika Portugiża
      (Kawża C‑43/06)
      “Nuqqas ta’ Stat li jwettaq obbligu – Direttiva 85/384/KEE – Periti – Rikonoxximent reċiproku ta’ diplomi, ċertifikati u ta’ titoli oħra – Neċessità li jsir eżami tad-dħul fl-assoċjazzjoni professjonali tal-periti”
      Moviment liberu tal-persuni – Libertà ta’ stabbiliment – Libertà li jiġu pprovduti servizzi – Periti – Rikonoxximent ta’ diplomi u ta’ titoli (Direttiva tal-Kunsill 85/384, Artikoli 2 u 10) (ara l-punt 31 u d-dispożittiv)
      Suġġett 
      
         
               Nuqqas ta’ Stat li jwettaq obbligu – Ksur ta’ l-Artikoli 2 u 10 tad-Direttiva tal-Kunsill 85/384/KEE ta’ l-10 ta’ Ġunju 1985
                  dwar ir-rikonoxximent reċiproku tad-diplomi, taċ-ċertifikati u ta’ xhieda oħra ta’ kwalifiki formali fl-arkitettura, inklużi
                  miżuri biex jiffaċilitaw l-eżerċizzju effettiv tad-dritt ta’ stabbiliment u tal-libertà li jiġu pprovduti servizzi (ĠU L 223,
                  P. 15) – Eżiġenza, sabiex tiġi eżerċitata l-professjoni ta’ perit, ta’ eżami tad-dħul fl-assoċjazzjoni professjonali tal-periti
                  ta’ l-Istat Membru ospitanti għal periti minn Stati Membri oħra li ma jagħmlux parti mill-assoċjazzjoni nazzjonali rispettiva.
                  
               
            Dispożittiv 
      
         
                  1)
               
               
                  
               
               
                  Billi teżiġi li d-detenturi ta’ kwalifiki professjonali fil-qasam ta’ l-arkitettura mogħtija minn Stati Membri oħra huma mitluba
                     jagħmlu eżami tad-dħul fl-assoċjazzjoni ta’ periti Portugiżi, jekk dawk ma jagħmlux parti minn assoċjazzjoni oħra fi Stat
                     Membru ieħor, ir-Repubblika Portuġiża naqset milli twettaq l-obbligi li hija għandha skond l-Artikoli 2 u 10 tad-Direttiva
                     tal-Kunsill 85/384/KEE ta’ l-10 ta’ Ġunju 1985, dwar ir-rikonoxximent reċiproku tad-diplomi, taċ-ċertifikati u ta’ xhieda
                     oħra ta’ kwalifiki formali fl-arkitettura, inklużi miżuri biex jiffaċilitaw l-eżerċizzju effettiv tad-dritt ta’ stabbiliment
                     u tal-libertà li jiġu pprovduti servizzi, kif emendata mid-Direttiva tal-Parlament Ewropew u tal-Kunsill 2001/19/KE ta’ l-14
                     ta’ Mejju 2001.
                  
               
            
         
                  2)
               
               
                  
               
               
                  Ir-Repubblika Portugiża hija kkundannata tbati l-ispejjeż.